مرزا ترسون زادہ

مرزا ترسون زادہ  (تاجک زبان: Мирзо Турсунзода) (پیدائش: 2 مئی 1911ء - وفات: 24 ستمبر 1977ء) تاجکستان کے نامور شاعر، ڈراما نویس، سیاستدان اور تاجکستان کے قومی ہیرو ہیں۔

حالات زندگی 
مرزا ترسون زادہ تاجکستان کے ایک گاؤں قراتاغ میں 2 مئی 1911ء کو پیدا ہوئے۔ ابتدائی تعلیم پڑوس کی مسجد کے مدرسہ سے حاصل کی۔ اس کے بعد قراتاغ میں سوویت غلبہ کے بعد پہلا اقامتی اسکول کھولا گیا تو ترسون زادہ اس اسکول کا پہلا طالب علم تھا۔ مرزا ترسون زادہ مشرق اور خاص کر ہندوستان پر لکھی ہوئی نظموں اور مشرقی سیاحتوں کی بدولت خاص شہرت رکھتے تھے۔ تاشقند کی یونیورسٹی میں تعلیم مکمل کرتے کرتے شاعری میں نام پیدا کر چکے تھے۔ انھوں نے غزلوں کے علاوہ ڈرامے، مختصر اور طویل نظمیں اور داستانیں بھی لکھیں۔۔

حالیہ برسوں میں ترسون زادہ تاجکستان کے ہیرو کے طور پر ابھرے ہیں۔ ترسون زادہ کی تصویر تاجکستان کے کرنسی نوٹ 1 "تاجک سومنی" پر موجود ہے۔ اس کے علاوہ "ترسون زادہ" کا علاقہ آپ کے نام سے موسوم ہے جو تاجکستان کے دارالحکومت دوشنبہ سے 60 کلومیٹر کے فاصلے پر واقع ہے اور "اوپیرا اینڈ بیلٹ سینٹر" دوشنبہ کو مرزا ترسون زادہ کے نام سے منسوب کیا گیا ہے۔

تخلیقات

نظمیں 
 تارا چوہدری
 از گنگا تا کریملن
 باغ معلق

اعزازات 

 1960ء - لینن انعام 
 1967ء - ہیرو آف سوشلسٹ لیبر 
 1967ء - نہرو انعام 
 1971ء لینن کومسومول انعام برائے تاجکستان 
 1974ء - طلائی تمغا سوویت امن کمیٹی 
 اکتوبر انقلاب انعام 
 2001ء - قومی ہیرو

اداروں سے وابستگی 
 رکن سپریم سوویت برائے سوویت اتحاد
 رکن کمیونسٹ پارٹی تاجکستان
 رکن سوویت امن کمیٹی
 چیئرمین سوویت کمیٹی برائے یکجہتی ایشیا وافریقہ
 رکن ادارتی بورڈ برائے تاجک دائرۃ المعارف
 رکن آل یونین کمیٹی برائے لینن انعام و سوویت ریاستی انعام

وفات 
مرزا ترسون زادہ 66 سال کی عمر میں 24 ستمبر 1977ء کو دوشنبہ، تاجکستان، سوویت یونین میں وفات پا گئے۔

حوالہ جات 

1911ء کی پیدائشیں
1977ء کی وفیات
بیسویں صدی کے تاجکستانی مصنفین
بیسویں صدی کے شعرا
تاجکستان کی شخصیات
تاجکستان کے شعراء
فارسی زبان کے شعرا
کامنز زمرہ جس کا ربط ویکی ڈیٹا پر ہے
سوویتی شعراء
بیسویں صدی کے مرد مصنفین
تاجکستانی مرد مصنفین